OpenLLM-France/wikimedia huggingface dataset:
# Mario Beccia

Mario Beccia (Troia, Pulla, 16 d'agost de 1955) és un ciclista italià, ja retirat, professional entre 1977 i 1988. En el seu palmarès destaquen quatre victòries d'etapa al Giro d'Itàlia, la Classificació dels joves d'aquesta mateixa cursa el 1977, la Volta a Suïssa de 1980 i la Fletxa Valona de 1982.

## Palmarès

* 1977
** 1r al Giro dell'Emilia
** Vencedor d'una etapa del Giro d'Itàlia i 1r de la Classificació dels joves
* 1979
** Vencedor d'una etapa del Giro d'Itàlia
* 1980
** 1r de la Volta a Suïssa i vencedor d'una etapa
* 1981
** Vencedor d'una etapa del Giro d'Itàlia
* 1982
** 1r de la Fletxa Valona
* 1983
** Vencedor d'una etapa del Giro d'Itàlia
** Vencedor d'una etapa del Tour de Romandia
* 1984
** 1r del Giro dels Apenins
** 1r al Giro d'Úmbria
** 1r de la Milà-Vignola
** Vencedor d'una etapa de la Tirrena-Adriàtica

### Resultats al Giro d'Itàlia

* 1977. 9è de la classificació general. Vencedor d'una etapa. 1r de la Classificació dels joves
* 1979. 6è de la classificació general. Vencedor d'una etapa
* 1980. 6è de la classificació general
* 1981. 12è de la classificació general. Vencedor d'una etapa
* 1982. 7è de la classificació general
* 1983. 4t de la classificació general. Vencedor d'una etapa
* 1984. 9è de la classificació general
* 1985. 12è de la classificació general
* 1986. 31è de la classificació general
* 1987. 17è de la classificació general

### Resultats al Tour de França

* 1982. 33è de la classificació general
* 1986. Abandona (12a etapa)

## Referències

* ↑ «BECCIA Mario». [Consulta: 5 febrer 2023].
* ↑ ONLUS®, Museo del Ciclismo Associazione Culturale. «Museo del Ciclismo - Mario BECCIA» (en italià). [Consulta: 5 febrer 2023].

## Enllaços externs

* Fitxa de Mario Beccia a sitiodeciclismo.net
# Mesocco

Mesocco és un municipi del cantó dels Grisons (Suïssa), situat al districte de Moesa.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Mesocarpi

En botànica, el mesocarpi constitueix la part intermèdia del pericarpi, és la part del fruit, que es troba entre l'endocarpi i l'epicarpi, i que és la part que normalment s'aprofita per menjar.
Tant en els fruits en forma de baia com en drupa o pom, el mesocarpi és molt carnós i constitueix la polpa del fruit. En el cas de l'oliva, el mesocarpi és la part que conté la majoria de l'oli. En el cas de l'hesperidi, el mesocarpi és la part blanca que hi ha entre la pell (epicarpi) i els grills de l'endocarpi.
# Mesocottus haitej

Mesocottus haitej és una espècie de peix pertanyent a la família dels còtids i l'única del gènere Mesocottus.

## Descripció

* Fa 20 cm de llargària màxima.

## Hàbitat

És un peix d'aigua dolça, bentopelàgic i de clima temperat.

## Distribució geogràfica

Es troba a Mongòlia i Rússia.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Berg, L.S., 1965. Freshwater fishes of the U.S.S.R. and adjacent countries. vol. 3, quarta edició. Israel Program for Scientific Translations Ltd, Jerusalem.
* ↑ Reshetnikov, Y.S., N.G. Bogutskaya, E.D. Vasil'eva, E.A. Dorofeeva, A.M. Naseka, O.A. Popova, K.A. Savvaitova, V.G. Sideleva i L.I. Sokolov, 1997. An annotated check-list of the freshwater fishes of Russia. J. Ichthyol. 37(9): 687-736.
* ↑ Kottelat, M., 2006. Fishes of Mongolia. A check-list of the fishes known to occur in Mongolia with comments on systematics and nomenclature. El Banc Mundial, Washington DC. 103 p.
* ↑ Nóvikov, N. P.; Sokolovski, A. S.; Sokolóvskaia, T. G.; Iàkovlev, I. M., 2002. The fishes of Primorye. Vladivostok, Far Eastern State Tech. Fish. Univ., 552 p.
* ↑ Pietsch, T.W., K. Amaoka, D.E. Stevenson, E.L. MacDonald, B.K. Urbain i J.A. López, 2000. Freshwater fishes of the Kuril Islands and adjacent regions. International Kuril Island Project (IKIP), University of Washington Fish Collection, Washington DC, 18 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ricker, W.E., 1973. Russian-English dictionary for students of fisheries and aquatic biology. Fisheries Research Board of Canada, Ottawa.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Mathilde Saïman

Mathilde Alice Saïman (9 de desembre de 1891 – setembre de 1940) fou un cantant d'òpera francès actiu en l'Opéra-Comique durant la primera meitat del segle xx, on va cantar papers de soprano i mezzosoprano.
Saïman va néixer a Alger de pares francesos i va estudiar al Conservatoire de Paris on va guanyar el primer premi de cant. Va fer el seu debut el 21 de març de 1914 a l'Opéra-Comique a Louise de Charpentier com una de les grisettes i un mes més tard hi va aparèixer en el seu primer paper important, Jeanne a La vivandière de Benjamin Godard. Va cantar Pierre en l'estrena de Les cadeaux de Noël (1915) de Xavier Leroux i Lélia en l'estrena francesa de Béatrice (1917) d'André Messager. Altres papers a l'Opéra-Comique van incloure Madame Butterfly (Kate i Cio-Cio San), Cavalleria rusticana (Lola i Santuzza), Les Contes d'Hoffmann (Giulietta i Antonia), i La bohème (Musetta).
En les seves memòries Pierre-Barthélemy Gheusi, un dels directors de l'Opéra-Comique, la va descriure com una "actriu vibrant" amb una veu amb un "timbre radiant". Saïman va fer diversos enregistraments per a Pathé Rècords el 1916. Va morir a París a l'edat de 48 anys.

## Referències

* ↑ Cantatrices de l'Opéra-Comique. "Saïman, Mathilde Alice dite Mathilde" Arxivat 2018-04-08 a Wayback Machine.. Association l'Art Lyrique Français (francès)
* ↑ Gheusi, Pierre-Barthélemy (1919). Guerre et théâtre, 1914–1918, pp. 177; 252; 255. Berger-Levrault (francès)
# Metallarcha

Metallarcha és un gènere d'arnes de la família Crambidae.

## Taxonomia

* Metallarcha achoeusalis (Walker, 1859)
* Metallarcha aureodiscalis (Hampson, 1918)
* Metallarcha beatalis (C. Felder, R. Felder & Rogenhofer, 1875)
* Metallarcha calliaspis Meyrick, 1884
* Metallarcha chrysitis Turner, 1941
* Metallarcha crocanthes Lower, 1896
* Metallarcha diplochrysa Meyrick, 1884
* Metallarcha epichrysa Meyrick, 1884
* Metallarcha erromena (Turner, 1908)
* Metallarcha eurychrysa Meyrick, 1884
* Metallarcha leucodetis (Lower, 1899)
* Metallarcha phaenolis Turner, 1913
* Metallarcha pseliota Meyrick, 1887
* Metallarcha tetraplaca Meyrick, 1887
* Metallarcha thiophara Turner, 1917
* Metallarcha zygosema Lower, 1897

## Referències

* ↑ «GlobIZ search». Global Information System on Pyraloidea. [Consulta: 2 març 2019].
* ↑ «Natural History Museum Lepidoptera genus database» (en anglès). Natural History Museum.
# Melis Alpacar

Melis Alpacar (İzmir, 29 de gener de 1996) és una jugadora de voleibol turca. La seva carrera professional va començar cuan l'equip de TVF Lycee de Deportes, on jugava, va rebre medalla de bronze el 2012, en el Campionat Mundial de Licees. El seu primer club va ser Ankaragücü, on el seu pare, Volkan Alpacar va jugar futbol. Després va passar por Karşıyaka d'Ankara d'on va ser transferida, el 2014, a Karşıyaka SK d'Esmirna. És libero.

## Referències

* ↑ https://web.archive.org/web/20170318173743/http://voleybolum.org/TVF-Spor-Lisesi.htm
* ↑ https://web.archive.org/web/20170319111146/http://www.voleybolunsesi.com/content.php?cid=09&id=21168
* ↑ http://www.daktilogazetesi.com/voleybol/karsiyakanin-liberosu-melis-alpacara-dogum-gunu-pastasi/3875 Arxivat 2019-09-14 a Wayback Machine.

## Enllaços externs

* "El meu somni de Karşıyaka va ser realitat" - Entrevista amb Melis Alpacar)
# Miguel Vallejo Sebastián

Miguel Vallejo Sebastián (Barcelona, 27 de juliol de 1909 - Tolosa de Llenguadoc, 4 de març de 1962) fou un militant anarcosindicalista català, company de la també anarcosindicalista aragonesa Julia Miravé.
Instal·lat a Saragossa, va destacar dins el Sindicat del Metall de la CNT amb Antonio Ejarque Pina. Fou detingut per primer cop arran de la seva participació en la insurrecció anarquista de gener de 1933. El setembre de 1935 fou detingut novament per les autoritats republicanes quan era secretari de la Federació de la CNT de Saragossa.
En produir-se el cop d'estat del 18 de juliol de 1936 formà part dels grups que defensaren la ciutat de Saragossa contra els colpistes i durant la guerra civil espanyola fou Secretari Regional d'Aragó de la CNT alhora que lluitava en la 25a Divisió de l'Exèrcit Popular de la República. El març de 1937 ell i Ejarque van signar un acord amb la UGT d'Aragó i l'agost fou arrestat a Alcanyís per Enrique Líster arran la dissolució del Consell Regional de Defensa d'Aragó.
La fi de la guerra el va sorprendre amb la seva Divisió al port d'Alacant, on fou fet presoner. Les autoritats franquistes el condemnaren a mort, però li fou commutada per 20 anys de presó. Fou alliberat al cap d'uns anys i es dedicà a reconstruir la CNT aragonesa i a mantenir contactes amb el maquis de Terol. Les autoritats franquistes tornaren a detenir-lo, però el van soltar per manca de proves. El 1949 anà a València, on fou nomenat Secretari General de la CNT a la caiguda d'Antonio Castaños Benavent. Assetjat per la policia, s'establí a Barcelona fins que el maig de 1952 passà a França, on fou nomenat secretari general de la fracció possibilista de la CNT a l'exili en el IV Plenari (1952) i V Plenari (1954). Fou destacat membre del sector "col·laboracionista", és a dir, partidaris de col·laborar en els governs de la Segona República Espanyola en l'exili

## Enllaços externs

* Miquel Vallejo Sebastián a "Enciclopedia del anarquismo español", part. 5, p. 618.
# Miguel Valor Peidró

Miguel Valor Peidró (Alcoi, 2 de gener de 1945 - Alacant, 11 de febrer de 2024) va ser un polític valencià, que fou alcalde d'Alacant des de gener de 2015 fins a juny de 2015, designat per a la direcció de l'ajuntament pel Partit Popular de la Comunitat Valenciana després de la dimissió de Sonia Castedo en desembre de 2014.

## Biografia

Miguel Valor va nàixer a Alcoi en 1945. Estudià primària en el Col·legi Nacional Orosia Silvestre i batxiller a l'Institut Padre Eduardo Vitoria d'Alcoi, així com la realització de diversos cursets de vendes i màrqueting. A l'edat de 30 anys, va decidir abandonar la seva professió d'inspector d'assegurances, afiliant-se al partit Unió de Centre Democràtic per mediació de Luis Gámir. Posteriorment, amb la dissolució del partit el 1983, es canvià al Partit Popular.
Va anunciar la seva intenció de retirar-se de la política en el mes de maig de 2015, amb les eleccions municipals.

## Referències

* ↑ «Miguel Valor sustituirá a Castedo al frente de la Alcaldía» (en castellà). Información, 23-12-2014. [Consulta: 30 gener 2015].
* ↑ Simon, Lluís. «Mor Miguel Valor, l'exalcalde popular d'Alacant que defensava el català». PuntAvui, 12-02-2024. [Consulta: 13 febrer 2024].
* ↑ «Miguel Valor - Fitxa de l'Ajuntament d'Alacant» (en castellà). Alacant: Ajuntament d'Alacant. Arxivat de l'original el 2015-01-31. [Consulta: 30 gener 2015].
* ↑ Amores, Juan José. «Entrevista a Miguel Valor» (en castellà). Alacant: AlicanteVivo, 18-07-2009. [Consulta: 30 gener 2015].
* ↑ «Corporació Provincial de la Diputació d'Alacant» (en castellà), 1995. [Consulta: 31 gener 2015].
* ↑ «Andrés Llorens, alcalde en funcions després de la dimissió de Sonia Castedo» (en castellà). ABC. Alacant: Agencia EFE, 23-12-2014. [Consulta: 30 gener 2015].
* ↑ «Miguel Valor vol jubilar-se després de las eleccions» (en castellà). La Razón. Alicante: Agencia EFE, 29-01-2015. [Consulta: 30 gener 2015].
# Risc creditici

Risc creditici o risc de crèdit (en anglès: Credit risk, o Default risk) és el risc que assumeix un inversor davant la possibilitat que el creditor incompleixi les seves obligacions contractuals i no faci el pagament per retornar el crèdit; si es produeix aquest fet, té lloc una Suspensió de pagaments. El concepte risc creditici es relaciona habitualment amb les institucions financeres i els bancs, però afecta també empreses i organismes d'altres sectors.

## Bibliografia

* Bluhm, Christian; Ludger Overbeck; Christoph Wagner An Introduction to Credit Risk Modeling. Chapman & Hall/CRC, 2002. ISBN 978-1-58488-326-5.
* de Servigny, Arnaud; Olivier Renault The Standard & Poor's Guide to Measuring and Managing Credit Risk. McGraw-Hill, 2004. ISBN 978-0-07-141755-6.

## Vegeu també

* Crèdit
* Creditor
* Credit rating
* Agència d'avaluació de crèdit
* Suspensió de pagaments
# Roc del Castellàs

El Roc del Castellàs és un turó de 858,6 metres del terme comunal vallespirenc de Ceret, a la Catalunya del Nord.
Està situat a la zona sud-oest del terme de Ceret, a prop del límit amb el terme de Reiners. És al nord-est del Puig de la Porrassa, al nord del paratge de la Marquesa, al nord-oest del Pla de les Barraques i al sud-est del Mas Barrabam, bastant proper.

## Referències

* ↑ El Roc de Castellàs en els ortofotomapes de l'IGN
# Mangone

Mangone (en calabrès, Mangùni) és un municipi italià, dins de la província de Cosenza, amb 1.890 habitantes.

## Evolució demogràfica

Població censada al municipi de Mangone :
| Notes: | Elaboració gràfica per part de la Viquipèdia |
| | Font: ISTAT (Institut Nacional d'Estadística) |

## Referències

* ↑ «Població a 1 de gener de 2018» (en italià). Arxivat de l'original el 2020-02-21. [Consulta: 5 abril 2020].
* ↑ «CensimentoPopolazione» (en italià). ISTAT - Istituto nazionale di statistica, 2011.

## Enllaços externs

* Mangone - Lloc web oficial
# Austrochaperina robusta

Austrochaperina robusta és una espècie de granota que viu a Austràlia.
Està amenaçada d'extinció per la pèrdua del seu hàbitat natural.

## Referències

* Hero, J.-M. & Retallick, R. 2004. Austrochaperina robusta. Llista Vermella d'Espècies Amenaçades de la UICN 2006. Consulta: 1 de febrer del 2008.
# Línia 13 del metro de París

Mapa Metro Línia 13 :
La línia 13 del metro de París és una de les setze línies del metro de París. La línia està formada a partir de la fusió entre la línia B de la xarxa Nord-Sud i de l'antiga línia 14 de CMP. La seva creació tenia per objecte substituir una línia nord-sud de RER.
Aquesta és la línia més llarga de la xarxa parisenca amb 24,3 km de longitud. Va portar uns 110 milions de passatgers l'any 2004, uns 540.000 viatgers a la setmana, i el trànsit anual s'espera que creixi uns deu milions de passatgers.
Es tracta d'una de les líneas amb més passatgers de París.

## Història
### Cronologia

* 26 de febrer de 1911: inici del servei entre Saint-Lazare i Porte de Saint-Ouen.
* 20 de gener de 1912: obertura del ramal de la Fourche a Porte de Clichy.
* 21 de gener de 1937: obertura de l'antiga línia 14 entre Porte de Vanves Bienvenüe.
* 27 de juliol de 1937: ampliació de la línia 14 de Bienvenüe a Invalides.
* 30 de juny de 1952: perllongament al nord fins a Carrefour Pleyel.
* 27 de juny de 1973: ampliació al sud fins a Miromesnil.
* 18 de febrer de 1975: la línia arriba a Champs-Élysées - Clemenceau.
* 20 de juny de 1976: perllongament fins a Basilique de Saint-Denis.
* 9 de novembre de 1976: s'obra un nou tram connectant Champs-Élysées - Clemenceau amb Invalides, i fusió de la línia 13 amb l'antiga línia 14 que coincideix amb la perllongació fins a Châtillon - Montrouge.
* 9 maig de 1980: ampliació fins a Gabriel Péri.
* 25 de maig de 1998: ampliació fins a Saint-Denis - Université.
* 14 de juny de 2008: nova ampliació al nord, obertura de l'estació Asnières - Gennevilliers.

## Referències

* 1 2 Comunicat de STIF, Arxivat 2011-07-26 a Wayback Machine. Estudi de desaturació de la línia 13 (francès) PDF
# Maria Anna de Savoia (emperadriu d'Àustria)

Maria Anna de Savoia, emperadriu d'Àustria (Roma 1803 - Praga 1884). Princesa de Sardenya de la Casa de Savoia amb el tractament d'altesa reial que es maridà en el si de la Casa d'Àustria i esdevingué emperadriu austríaca.
Nascuda a la ciutat de Roma el dia 19 de setembre de l'any 1803 essent filla del rei Víctor Manuel I de Sardenya i de l'arxiduquessa Maria Teresa d'Àustria-Este. Maria Anna era neta per via paterna del rei Víctor Amadeu III de Sardenya i de la infanta Maria Antònia d'Espanya i per via materna del duc Ferran III de Mòdena i per la princesa Maria Beatriu d'Este.
El dia 27 de febrer de l'any 1831 contragué matrimoni amb l'emperador Ferran I d'Àustria a Viena. Ferran era fill de l'emperador Francesc I d'Àustria i de la princesa Maria Teresa de Borbó-Dues Sicílies. La parella no tingué descendència i es dubta de la consumació del matrimoni.
Maria Anna esdevingué clau en la vida de Ferran. Ferran era una persona dèbil de caràcter i amb greus desordres mentals que trobà amb Maria Anna una persona en qui trobar suport. La princesa savoiarda fou clau en l'abdicació de Ferran l'any 1848 i amb la retirada de la vida pública del ja ex-emperador a la capital de Bohèmia.
Maria Anna morí sense haver tingut descendència el dia 4 de maig de 1884 a la ciutat de Praga a l'edat de 81 anys. Fou sepultada a la Cripta Imperial de Viena.
# Rivulus sape

Rivulus sape és un peix de la família dels rivúlids i de l'ordre dels ciprinodontiformes.

## Distribució geogràfica

Es troba a Sud-amèrica: Veneçuela.

## Referències

* ↑ «Rivulus sape». Catalogue of Life. (anglès) (anglès)
* ↑ FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Resultats de les eleccions al Parlament de Catalunya de 2021 per municipi

Les eleccions al Parlament de Catalunya de 2021 es van celebrar el 14 de febrer.
Les eleccions es van convocar per al 14 de febrer quan es va exhaurir el termini legal en el qual el Parlament de Catalunya va ser incapaç de nomenar un nou president de la Generalitat després de la inhabilitació de Joaquim Torra i Pla. El 15 de gener, a causa de la crisi sanitària es va deixar sense efecte la convocatòria i es van posposar al 30 de maig de 2021, però una resolució del TSJC va mantenir en vigor la data del 14 de febrer.
Als 947 municipis de Catalunya, hi va haver un total de 9.139 meses distribuïdes en 2.800 col·legis.
* Circumscripció de Barcelona.
* Circumscripció de Tarragona.
* Circumscripció de Lleida.
* Circumscripció de Girona.
Mapes interactius per municipi :
| Participació | Partit guanyador | Independentisme vs unionisme |
| Participació electoral per municipis. Menys de 40%  40-44%  45-49%  50-54%  55-59%  60-64%  65-69%  70-74%  75-79%  80% o més | Candidatura més votada per municipis. JxCAT  PSC  ERC  PDeCAT  CUP-G  PP  Vox  Empat | Resultats electorals de l'independentisme parlamentari per municipis. més de 70% 65-70 60-65 55-60 50-55 45-50 40-45 35-40 30-35 menys de 30% |

## Referències

* ↑ «Ajornades les eleccions a Catalunya 2021 fins al maig», 15-01-2021. [Consulta: 18 gener 2021].
* ↑ Liñan, Gemma. «El TSJC manté les eleccions per al 14 de febrer». El nacional, 19-01-2021. [Consulta: 19 gener 2021].
* ↑ «Totes les meses electorals constituïdes: el 14F arrenca amb normalitat tot i la pandèmia». 324, 13-02-2021. [Consulta: 14 febrer 2021].
# Russell Square

Russell Square és un gran jardí públic a Bloomsbury, Londres. És situat prop de l'edifici principal de la Universitat de Londres així com del Museu Britànic. L'estació de metro Russell Square es troba a la vora.
El 2002, el parc ha estat transformat per tal de tornar-li el seu aspecte original del segle xix, i el cafè reobert.

## Galeria

* Russell Square
* Hotel Russell
* Placa commemorativa per George Williams, fundador del YMCA
* London Social Centre

## Vegeu també

* Museu Britànic
* Universitat de Londres
# Russell Simpson (tennista)

Russell Simpson (Auckland, 22 de febrer del 1954) és un extennista de Nova Zelanda. És el germà petit del també tennista Jeff Simpson.
Va guanyar sis títols de dobles durant la seva carrera professional. Va assolir el lloc 47è del rànquing individual mundial de l'ATP el 18 d'abril del 1983, i el 94è en el de dobles (1985). Actualment dirigeix el club de tennis Beverly Hills Tennis Club de Beverly Hills, a Califòrnia.

## Palmarès
### Individual: 2 (0−2)

* Títols per superfície
* Dura (0−2)
* Gespa (0−0)
* Terra batuda (0−0)
| Resultat | Núm. | Data | Torneig | Superfície | Oponent | Marcador |
| Finalista | 1. | 11 de gener de 1982 | Auckland, Nova Zelanda | Dura | Tim Wilkison | 4−6, 4−6, 4−6 |
| Finalista | 2. | 10 de gener de 1983 | Auckland (2) | Dura | John Alexander | 4−6, 3−6, 3−6 |

### Dobles: 10 (6−4)

* Títols per superfície
* Dura (1−1)
* Gespa (2−1)
* Terra batuda (1−0)
* Moqueta (1−1)
| Resultat | Núm. | Data | Torneig | Superfície | Parella | Oponents | Marcador |
| Guanyador | 1. | 10 de març de 1975 | Washington DC, Estats Units | Moqueta (i) | Mike Estep | Anand Amritraj Vijay Amritraj | 7−6(5), 6−3 |
| Finalista | 1. | 21 d'abril de 1975 | Houston, Estats Units | | Mike Estep | Robert Lutz Stan Smith | 5−7, 6−7(5) |
| Guanyador | 2. | 10 de gener de 1977 | Auckland, Nova Zelanda | Gespa | Chris Lewis | Peter Langsford Jonathan Smith | 7−6, 6−4 |
| Guanyador | 3. | 18 d'abril de 1977 | Florència, Itàlia | Terra batuda | Chris Lewis | Iván Molina Jairo Velasco | 2−6, 7−6, 6−2 |
| Guanyador | 4. | 1 de maig de 1978 | Tulsa, Estats Units | | Van Winitsky | Carlos Kirmayr Ricardo Ycaza | 4−6, 7−6, 6−2 |
| Finalista | 2. | 19 de gener de 1981 | Monterrey, Mèxic | Moqueta (i) | Johan Kriek | Kevin Curren Steve Denton | 6−7, 3−6 |
| Guanyador | 5. | 15 de juny de 1981 | Bristol, Regne Unit | Gespa | Billy Martin | John Austin Johan Kriek | 6−3, 4−6, 6−4 |
| Finalista | 3. | 23 de novembre de 1981 | Johannesburg, Sud-àfrica | Dura | Johan Kriek | Terry Moor John Yuill | 3−6, 7−5, 4−6, 7−6, 10−12 |
| Guanyador | 6. | 10 de gener de 1983 | Auckland (2) | Dura | Chris Lewis | David Graham Laurie Warder | 7−6, 6−3 |
| Finalista | 4. | 17 de juny de 1985 | Bristol | Gespa | John Alexander | Eddie Edwards Danie Visser | 4−6, 6−7 |

## Enllaços externs

* Russell Simpson a l'ATP (anglès)
* Russell Simpson a la Copa Davis (anglès)
* Russell Simpson a la Federació Internacional de Tennis (anglès)